Yasmina si gar tcennayin-agi id-nebder, dγa akka temmuger-d uguren maca ur teḥbis ara, d tin icennun γef waṭas n yisental deg-sen lḥif n tmeṭṭut. D tameṭṭut i yewwin ṣṣut n tlawin tenṭeq-d s yiles akk n tlawin, tid iwumi ur d-iṣaḥ ara wawal, acku di tmetti-nneγ ulac anwa yettwalin lḥif i tettεici neγ urfan tesεa, ur tezmir ara ad tessuffeγ iḥulfan-is acku d argaz iwumi ttakken azal meqqren, d netta i d bab n wawal d bab n rray, ma d tameṭṭut ayen yellan seg iγeblan d wurfan tettara kan γer daxel, tessussum.